
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 4 

7 Ιανουάριου 2016 


ΑΠΟΦΑΣΕΙ Σ 

Αριθμ. Γ.Δ.Ο.Π. 0000012 ΕΞ 2016 

Ρυθμίσεις θεμάτων περιορισμών στην ανάληψη 
μετρητών και τη μεταφορά κεφαλαίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. της παραγράφου 18 του άρθρου πρώτου της Πράξης 
Νομοθετικού Περιεχομένου της 18ης Ιουλίου 2015 «Επεί¬ 
γουσες ρυθμίσεις για τη θέσπιση περιορισμών στην 
ανάληψη μετρητών και τη μεταφορά κεφαλαίων και τις 
τροποποιήσεις των Ν. 4063/2012, 4172/2013, 4331/2015 και 
4334/2015» (ΦΕΚ Α' 84), όπως κυρώθηκε με το Ν. 4350/ 
2015 (ΦΕΚ Α' 161), 

β. του Π.δ. 111/2014 «Οργανισμός Υπουργείου Οικονο¬ 
μικών» (ΦΕΚ Α' 178), όπως ισχύει, 

γ. του Π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ Α' 116), 

δ. του άρθρου 90 του Π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα» (ΦΕΚ Α' 98). 

2. Την ανάγκη να τροποποιηθούν περιορισμοί και απα¬ 
γορεύσεις συναλλαγών και πράξεων που προβλέπονται 
στο άρθρο πρώτο της από 18 Ιουλίου 2015 Πράξης Νο¬ 
μοθετικού Περιεχομένου (ΦΕΚ Α' 84), όπως ισχύει. 

3. Την εισήγηση του Συμβουλίου Συστημικής Ευστά¬ 
θειας. 

4. Το γεγονός ότι από την παρούσα δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Την τροποποίηση των περιορισμών στην ανάληψη με¬ 
τρητών και στην κίνηση κεφαλαίων που θεσπίστηκαν με 
την Πράξη Νομοθετικού Περιεχομένου της 18ης Ιουλίου 
2015 (ΦΕΚ Α' 84), όπως κυρώθηκε με το Ν. 4350/2015 
(ΦΕΚ Α' 161), ως εξής: 

1. Η περίπτωση δ' της παραγράφου 7 του άρθρου 
πρώτου της Πράξης Νομοθετικού Περιεχομένου της 18 
Ιουλίου 2015, αντικαθίσταται ως ακολούθως: 

« δ. η εκκαθάριση συναλλαγών καρτών από νέες συμ¬ 
βάσεις αποδοχής (αοορπηο), ακόμη και σε περίπτωση 
ύπαρξης τραπεζικού λογαριασμού σε άλλο πιστωτικό 
ίδρυμα, εφόσον ο λογαριασμός θα τροφοδοτείται απο¬ 


κλειστικά με το προϊόν εκκαθάρισης των συναλλαγών με 
κάρτες. Οι αναλήψεις και μεταφορές ποσών υπόκεινται 
στους ίδιους περιορισμούς που ισχύουν και για τους 
λοιπούς λογαριασμούς». 

2. Στην παράγραφο 7 του άρθρου πρώτου της Πράξης 
Νομοθετικού Περιεχομένου της 18 Ιουλίου 2015 προστί¬ 
θεται νέα περίπτωση ιζ' ως ακολούθως: 

«ιζ. Το άνοιγμα πάσης φύσεως λογαριασμών υπέρ 
Ε.Λ.Ε.ΓΕ.Π/Ο.Π.Ε.Κ.Ε.Π.Ε. για την κατάθεση εμβασμάτων 
από την Ευρωπαϊκή'Ενωση και επιχορηγήσεων από τον 
Τακτικό Προϋπολογισμό ή το Πρόγραμμα Δημοσίων 
Επενδύσεων». 

3. Η παράγραφος 8 του άρθρου πρώτου της Πρά¬ 
ξης Νομοθετικού Περιεχομένου της 18 Ιουλίου 2015, 
όπως αντικαταστάθηκε με την παράγραφο 4 της αρ. 
Γ.Δ.Ο.Π.0001133ΕΞ2015/Χ.Π.2524/17.8.2Θ15 (ΦΕΚ Β' 1721) 
απόφαση του Υπουργού Οικονομικών, αντικαθίσταται 
ως ακολούθως: 

«8. Απαγορεύεται η πρόωρη, μερική ή ολική, εξόφλη¬ 
ση δανείου σε πιστωτικό ίδρυμα με εξαίρεση: α) την 
αποπληρωμή με μετρητά ή έμβασμα από το εξωτερικό, 
β) την αποπληρωμή μέσω χορήγησης νέου δανείου, με 
σκοπό την αναδιάρθρωση, υπό την προϋπόθεση ότι το 
ποσό του νέου δανείου είναι ίσο τουλάχιστον με το 
ποσό του ανεξόφλητου κεφαλαίου του αρχικού δανείου, 
και γ) την αποπληρωμή στεγαστικού δανείου με σκοπό 
την πώληση του ακινήτου, το οποίο προς εξασφάλιση 
του δανείου βαρύνεται με εμπράγματη ασφάλεια, υπό 
την προϋπόθεση ότι το αίτημα για την εξόφληση του 
δανείου συνοδεύεται από υπεύθυνη δήλωση του πωλητή 
ότι θα προσκομίσει στο πιστωτικό ίδρυμα το συμβόλαιο 
της αγοραπωλησίας του ακινήτου το αργότερο εντός 
μηνός από την κατά τα ανωτέρω πρόωρη εξόφληση 
του δανείου. Τυχόν απαιτούμενες λεπτομέρειες σχετικά 
με την ακολουθούμενη διαδικασία και τους επιμέρους, 
ειδικότερους όρους εφαρμογής της παρούσας διάτα¬ 
ξης δύναται να καθορίζει με απόφαση της η Επιτροπή 
Έγκρισης Τραπεζικών Συναλλαγών». 

4. Στην παράγραφο 9 του άρθρου πρώτου της Πρά¬ 
ξης Νομοθετικού Περιεχομένου της 18 Ιουλίου 2015, 
όπως έχει τροποποιηθεί με την παράγραφο 3 της αρ. 
Γ.Δ.Ο.Π.0001027ΕΞ2015/Χ.Π.2364/24.07.2015 (ΦΕΚ Β' 1561) 
και τις περιπτώσεις στ' και ζ' της παραγράφου 1 της αρ. 
Γ.Δ.Ο.Π.0001258ΕΞ2015/Χ.Π.2672/25.09.2015 (ΦΕΚ Β' 2100) 

αποφάσεων του Υπουργού Οικονομικών, οι περιπτώσεις 
στ' και ζ' αναριθμούνται σε περιπτώσεις ζ' και η' αντί¬ 
στοιχα και προστίθεται η περίπτωση στ' ως ακολούθως: 

«στ. πληρωμής κύριων και επικουρικών συντάξεων από 
τα αντίστοιχα συνταξιοδοτικά ταμεία». 

5. Μεταξύ των περιπτώσεων ιε' και ιζ' της παραγρά¬ 
φου 11 του άρθρου πρώτου της Πράξης Νομοθετικού 
Περιεχομένου της 18 Ιουλίου 2015, όπως έχει τροπο¬ 
ποιηθεί και ισχύει, προστίθεται νέα περίπτωση ιστ', ως 
ακολούθως: 

«ιστ. Η ανάληψη μετρητών αποκλειστικά και μόνον για 
πληρωμή εισφορών, παραβολών, γραμματίων, δικαστι¬ 
κών ενσήμων και τελών απογράφου, που σχετίζονται με 
την άσκηση και την εκδίκαση ενδίκων βοηθημάτων και 
μέσων ή με την καταβολή πάσης φύσεων εγγυοδοσιών 
ή χρηματικού ποσού από μετατροπή στερητικής της 
ελευθερίας ποινής, εφόσον οι ανωτέρω πληρωμές δεν 
δύναται να διενεργηθούν με έκδοση τραπεζικής επιτα¬ 
γής ή με μεταφορά πίστωσης μέσω των πιστωτικών 
ιδρυμάτων, αλλά μόνο με μετρητά. 

Η αναγκαιότητα της ανάληψης του συγκεκριμένου 
ποσού μετρητών αποδεικνύεται με βεβαίωση του πλη¬ 
ρεξουσίου δικηγόρου αναφορικά με την ενέργεια στην 
οποία θα προβεί, απόσπασμα απόφασης, διάταξη, κα¬ 
θώς και κάθε άλλο σχετικό έγγραφο από το οποίο να 
προκύπτει η αιτία καταβολής». 

6. Η περίπτωση ι' της παραγράφου 11 του άρθρου πρώ¬ 
του της από 18 Ιουλίου 2015 Πράξης Νομοθετικού Περι¬ 
εχομένου, όπως ισχύει, αντικαθίσταται ως ακολούθως: 

«ι. Η χωρίς περιορισμό ποσού ανάληψη μετρητών, κα¬ 
θώς και η αποστολή εμβασμάτων στο εξωτερικό, έως 
του ποσού των 5.000 ευρώ μηνιαίως από έναν, ανά δι¬ 
καιούχο, τραπεζικό λογαριασμό από τα μέλη των δι¬ 
πλωματικών αποστολών και των έμμισθων προξενικών 
αρχών, καθώς και τους υπαλλήλους των αναφερόμενων 
στην παρ. 16 της παρούσας διεθνών και ευρωπαϊκών 
οργανισμών, οι οποίοι εξομοιώνονται με τα μέλη των 
διπλωματικών αποστολών, κατόπιν επίδειξης της ειδικής 
ταυτότητας που τους εκδίδει το Υπουργείο Εξωτερικών». 


7. Η παράγραφος 16 του άρθρου πρώτου της από 18 
Ιουλίου 2015 Πράξης Νομοθετικού Περιεχομένου, όπως 
τροποποιήθηκε με την περίπτωση ια' της παραγρά¬ 
φου 1 της αρ. Γ.Δ.Ο.Π.0001258ΕΞ2015/Χ.Π.2672/25.09.2015 
(ΦΕΚ Β' 2100) απόφασης του Υπουργού Οικονομικών, 
αντικαθίσταται ως ακολούθως: 

«Η Τράπεζα Εμπορίου και Ανάπτυξης Εύξεινου Πόντου 
('ΒΙαοΙ< 8θ3 Τγ30θ από ΟσνοΙορπιοπΙ ΒβπΚ), η Ευρωπαϊ¬ 
κή Τράπεζα Ανασυγκρότησης και Ανάπτυξης (ΈυΐΌροαη 
ΒβπΚ ϊογ ΡβοοπείΓυοΙίοπ βπά ϋθνσίορηηθηΐ 1 ), η Ευρωπα¬ 
ϊκή Τράπεζα Επενδύσεων (ΈυΐΌροαη ΙηνοδΙπιοπΙ ΒαηΚ), 
το Ευρωπαϊκό Κέντρο για την ανάπτυξη της επαγγελ¬ 
ματικής κατάρτισης (ΕΚΑΕΚ) (ΈυΓορββη ΟθπΙγθ ϊογ ΙΙίθ 
άθνθίορπιβηΐ οΐ νοοβΐίοηαΙ ίΓβίηίηρ - ΟΕ.ϋΕ.ΡΟΡ'), η Ευ¬ 
ρωπαϊκή Επιτροπή, ο Ευρωπαϊκός Οργανισμός για την 
Ασφάλεια Δικτύων και Πληροφοριών (Έ.Ν.Ι.δ.Α.'), το Ευ¬ 
ρωπαϊκό Κοινοβούλιο, ο Παγκόσμιος Οργανισμός Τροφί¬ 
μων και Γεωργίας ('Ρ.Α,Ο.'), ο Ευρωπαϊκός Οργανισμός για 
τη διαχείριση της επιχειρησιακής συνεργασίας στα εξω¬ 
τερικά σύνορα των κρατών-μελών της ΕΕ ('ΡΒΟΝΤΕΧ'), 
το Διεθνές Νομισματικό Ταμείο (Ί.Μ.Ρ.'), ο Ευρωπαϊκός 
Οργανισμός Δημοσίου Δικαίου (Έ.Ρ.Ι_.0.'), η Συντονι¬ 
στική Μονάδα του Μεσογειακού Σχεδίου Δράσης του 
Προγράμματος Περιβάλλοντος των ΡΙνωμένων Εθνών 
('υ.Ν.Ε.Ρ. - Μ.Α.Ρ.), η Ύπατη Αρμοστεία των ΡΙνωμένων 
Εθνών για τους Πρόσφυγες ('ϋ.Ν.Η.Ο.Ρ.'), το Πρόγραμμα 
των ΡΙνωμένων Εθνών για την Ανάπτυξη ('υ.Ν.Ο.Ρ.'), η 
Παγκόσμια Οργάνωση Υγείας ('ΪΛ/.ΡΙ.Ο. 1 ), ο Διεθνής Οργα¬ 
νισμός Μετανάστευσης (Ί.Ο.Μ.'), ο Διεθνής Οργανισμός 
Εργασίας (Ί.1_.0.') καθώς και οι διπλωματικές αποστολές 
και οι ξένες προξενικές αρχές δεν εμπίπτουν στους πε¬ 
ριορισμούς και τις απαγορεύσεις του παρόντος άρθρου». 

ΡΙ παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Ρ1 απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιανουάριου 2016 

Ο ΥΠΟΥΡΓΟΣ 

ΕΥΚΛΕΙΔΗΣ ΤΣΑΚΑΛΩΤΟΣ 

